CELEX: 32021D0456
Language: fi
Date: 2021-03-12 00:00:00
Title: Komission täytäntöönpanopäätös (EU) 2021/456, annettu 12 päivänä maaliskuuta 2021, täytäntöönpanopäätöksen (EU) 2020/1604 muuttamisesta siltä osin kuin on kyse viitearvojen määrittämisestä tietyille maahantuojille ja tuottajille 1 päivän tammikuuta 2021 ja 31 päivän joulukuuta 2023 väliseksi ajaksi (tiedoksiannettu numerolla C(2021) 1155) (Ainoastaan englannin-, hollannin-, ranskan- ja saksankieliset tekstit ovat todistusvoimaisia) (ETA:n kannalta merkityksellinen teksti)

16.3.2021   
               
               
                  FI
               
               
                  Euroopan unionin virallinen lehti
               
               
                  L 90/1
               
            
         KOMISSION TÄYTÄNTÖÖNPANOPÄÄTÖS (EU) 2021/456,
         annettu 12 päivänä maaliskuuta 2021,
         täytäntöönpanopäätöksen (EU) 2020/1604 muuttamisesta siltä osin kuin on kyse viitearvojen määrittämisestä tietyille maahantuojille ja tuottajille 1 päivän tammikuuta 2021 ja 31 päivän joulukuuta 2023 väliseksi ajaksi
         
            
               (tiedoksiannettu numerolla C(2021) 1155)
            
         
         (Ainoastaan englannin-, hollannin-, ranskan- ja saksankieliset tekstit ovat todistusvoimaisia)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon fluoratuista kasvihuonekaasuista ja asetuksen (EY) N:o 842/2006 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 517/2014 (1) ja erityisesti sen 16 artiklan 3 kohdan,
         sekä katsoo seuraavaa:
         
                     (1)
                  
                  
                     Komission täytäntöönpanopäätöksessä (EU) 2020/1604 (2) määritetään viitearvot 1 päivän tammikuuta 2021 ja 31 päivän joulukuuta 2023 väliseksi ajaksi kullekin sellaiselle tuottajalle tai maahantuojalle, joka on saattanut asetuksen (EU) N:o 517/2014 19 artiklan mukaisesti ilmoitettuja fluorihiilivetyjä laillisesti markkinoille 1 päivän tammikuuta 2015 ja 31 päivän joulukuuta 2019 välisenä aikana.
                  
               
                     (2)
                  
                  
                     Komission täytäntöönpanoasetuksella (EU) 2018/1992 (3) muutettiin täytäntöönpanoasetusta (EU) N:o 1191/2014 (4) siten, että Yhdistyneessä kuningaskunnassa ja 27 jäsenvaltion unionissa markkinoille saatettavat fluorihiilivetyjen määrät voidaan kalenterivuodesta 2018 alkaen ilmoittaa erikseen.
                  
               
                     (3)
                  
                  
                     Yhdistyneeseen kuningaskuntaan sijoittautuneet maahantuojat ja tuottajat ovat toimittaneet komissiolle todennettuja lisätietoja, jotka täydentävät asetuksen (EU) N:o 517/2014 19 artiklan nojalla jo tehtyjä vuosia 2015–2017 koskevia ilmoituksia. Näissä tiedoissa erotetaan toisistaan Yhdistyneessä kuningaskunnassa ja 27 jäsenvaltion unionissa markkinoille saatetut fluorihiilivedyt.
                  
               
                     (4)
                  
                  
                     Viitearvojen määrittämiseksi 1 päivän tammikuuta 2021 ja 31 päivän joulukuuta 2023 väliseksi ajaksi, kun maahantuojat ja tuottajat ovat ilmoittaneet saattaneensa fluorihiilivetyjä markkinoille fyysisesti (eli ei lupien muodossa) sekä Yhdistyneessä kuningaskunnassa että 27 jäsenvaltion unionissa, täytäntöönpanopäätöksessä (EU) 2020/1604 otetaan huomioon 27 jäsenvaltion unionissa markkinoille saatetut määrät.
                  
               
                     (5)
                  
                  
                     Asetuksen (EU) N:o 517/2014 18 artiklan 2 kohdassa säädetään, että jos tuottaja tai maahantuoja antaa luvan käyttää kiintiötään, fluorihiilivetymäärät katsotaan luvan antaneen yrityksen luvanantohetkellä markkinoille saattamiksi. Saatavilla ei ole ilmoitettuja tietoja, joiden perusteella voitaisiin erottaa Yhdistyneessä kuningaskunnassa ja 27 jäsenvaltion unionissa markkinoille saatettuihin fluorihiilivetyjen määriin annetut luvat käyttää kiintiöitä toisistaan. Tuojat tai maahantuottajat eivät myöskään pysty täsmentämään, millä markkinoilla vastaanottava yritys on käyttänyt tai aikoo käyttää kiintiön, jota varten se on saanut luvan.
                  
               
                     (6)
                  
                  
                     Samalla on huomattava, että kun maahantuojat tai tuottajat ilmoittivat fyysisestä markkinoille saattamisesta sekä Yhdistyneessä kuningaskunnassa että 27 jäsenvaltion unionissa, täytäntöönpanopäätöksen (EU) 2020/1604 mukaan samaa markkinoiden erottamista sovelletaan myös kyseisten maahantuojien ja tuottajien myöntämien kiintiöiden käyttöä koskevien lupien kokonaismäärään. Tältä osin mainitussa täytäntöönpanopäätöksessä katsotaan, että vain osa näistä luvista on saatettu markkinoille 27 jäsenvaltion unionissa.
                  
               
                     (7)
                  
                  
                     Fyysisesti markkinoille saatettujen fluorihiilivetyjen määriin liittyvän markkinan erottamisen ja kiintiöiden käyttöoikeuksiin liittyvän markkinan erottamisen välillä ei ole suoraa yhteyttä. Sen vuoksi niiden maahantuojien tai tuottajien antamien kiintiöiden käyttöä koskevien lupien kokonaismäärä, jotka ovat jonakin vuonna vuosina 2015–2019 ilmoittaneet saattaneensa fluorihiilivetyjä markkinoille sekä Yhdistyneessä kuningaskunnassa että 27 jäsenvaltion unionissa, olisi katsottava saatetuksi markkinoille 27 jäsenvaltion unionissa.
                  
               
                     (8)
                  
                  
                     Tältä osin asianomaisten maahantuojien ja tuottajien viitearvot 1 päivän tammikuuta 2021 ja 31 päivän joulukuuta 2023 väliseltä ajalta olisi laskettava uudelleen. Tämä uudelleenlaskenta koskee vain kahdeksaa yritystä, joille ilmoitetaan erikseen vastaava viitearvo. Maahantuojat ja tuottajat, joiden viitearvoihin tämä päätös ei vaikuta, eivät saa yksilöllistä ilmoitusta muuttumattomina pysyvistä viitearvoistaan.
                  
               
                     (9)
                  
                  
                     Sen vuoksi täytäntöönpanopäätöstä (EU) 2020/1604 olisi muutettava kahdeksan maahantuojan ja tuottajan viitearvojen osalta. Muutos koskee ainoastaan rivejä, jotka liittyvät näitä maahantuojia ja tuottajia varten vahvistettuihin viitearvoihin, kuten tämän päätöksen liitteessä esitetään.
                  
               
                     (10)
                  
                  
                     Muutosten soveltamispäivän yhdenmukaistamiseksi täytäntöönpanopäätöksen (EU) 2020/1604 soveltamispäivän kanssa on aiheellista, että tätä päätöstä sovelletaan 1 päivästä tammikuuta 2021.
                  
               
                     (11)
                  
                  
                     Tässä päätöksessä säädetyt toimenpiteet ovat asetuksen (EU) N:o 517/2014 24 artiklalla perustetun komitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan täytäntöönpanopäätöksen (EU) 2020/1604 liitteessä olevat rivit 200, 397, 608, 957, 969, 1333, 1365 ja 1379 tämän päätöksen liitteen mukaisesti.
         
         
            2 artikla
            Tämä päätös on osoitettu seuraaville yrityksille:
            
                         
                     
                     
                        Rekisteritunnus
                     
                     
                        Yrityksen nimi ja osoite
                     
                  
                        1.
                     
                     
                        14806
                     
                     
                        
                                    Daikin Refrigerants Europe GmbH
                                 
                              
                                    Industriepark Hoechst,D821
                                 
                              
                                    Frankfurt 65926
                                 
                              
                                    SAKSA
                                 
                              
                  
                        2.
                     
                     
                        9410
                     
                     
                        
                                    ARKEMA France
                                 
                              
                                    420 rue d’Estienne d’Orves,
                                 
                              
                                    Colombes cedex 92705
                                 
                              
                                    RANSKA
                                 
                              
                  
                        3.
                     
                     
                        9978
                     
                     
                        
                                    RSL Ireland Limited
                                 
                              
                                    48F Robinhood Industrial Estate,
                                 
                              
                                    Clondalkin Dublin 22
                                 
                              
                                    IRLANTI
                                 
                              
                  
                        4.
                     
                     
                        9461
                     
                     
                        
                                    Honeywell Fluorine Products Europe B.V.
                                 
                              
                                    Stationsplein Zuid-West ,961
                                 
                              
                                    Schiphol-Oost NL-1117 CE
                                 
                              
                                    ALANKOMAAT
                                 
                              
                  
                        5.
                     
                     
                        28243
                     
                     
                        
                                    Mexichem Fluor EU B.V.
                                 
                              
                                    Stationsplein, 3
                                 
                              
                                    Zwolle 8011 CW
                                 
                              
                                    ALANKOMAAT
                                 
                              
                  
                        6.
                     
                     
                        9401 
                     
                     
                        
                                    A-Gas (UK) Ltd
                                 
                              
                                    Banyard Road, Portbury West,
                                 
                              
                                    Bristol BS20 7XH
                                 
                              
                                    YHDISTYNYT KUNINGASKUNTA
                                 
                              
                  
                        7.
                     
                     
                        9475
                     
                     
                        
                                    Mexichem UK Limited
                                 
                              
                                    The Heath Business & Technical Park,
                                 
                              
                                    Runcorn, Cheshire WA7 4QX
                                 
                              
                                    YHDISTYNYT KUNINGASKUNTA
                                 
                              
                  
                        8.
                     
                     
                        9996
                     
                     
                        
                                    Sea-Fire Europe Ltd
                                 
                              
                                    Unity 2 Discovery Voyager Park Portfield Road,
                                 
                              
                                    Portsmouth PO2 5FN
                                 
                              
                                    YHDISTYNYT KUNINGASKUNTA
                                 
                              
                  
         
            3 artikla
            Tätä päätöstä sovelletaan 1 päivästä tammikuuta 2021.
         
         
            Tehty Brysselissä 12 päivänä maaliskuuta 2021.
            
               
                  Komission puolesta
               
               Frans TIMMERMANS
               
                  Johtava varapuheenjohtaja
               
            
         
         
            (1)  EUVL L 150, 20.5.2014, s. 195.
         
            (2)  Komission täytäntöönpanopäätös (EU) 2020/1604, annettu 23 päivänä lokakuuta 2020, viitearvojen määrittämisestä fluoratuista kasvihuonekaasuista annetun Euroopan parlamentin ja neuvoston asetuksen (EU) N:o 517/2014 nojalla 1 päivän tammikuuta 2021 ja 31 päivän joulukuuta 2023 väliselle ajalle kullekin sellaiselle tuottajalle tai maahantuojalle, joka on saattanut kyseisen asetuksen mukaisesti ilmoitettuja fluorihiilivetyjä laillisesti unionin markkinoille 1 päivästä tammikuuta 2015 alkaen (EUVL L 364, 3.11.2020, s. 1).
         
            (3)  Komission täytäntöönpanoasetus (EU) 2018/1992, annettu 14 päivänä joulukuuta 2018, täytäntöönpanoasetuksen (EU) N:o 1191/2014 muuttamisesta siltä osin kuin on kyse asetuksen (EU) N:o 517/2014 19 artiklassa tarkoitetusta fluorihiilivetyjen saattamista Yhdistyneen kuningaskunnan ja 27 jäsenvaltion unionin markkinoille koskevien tietojen ilmoittamisesta (EUVL L 320, 17.12.2018, s. 25).
         
            (4)  Komission täytäntöönpanoasetus (EU) N:o 1191/2014, annettu 30 päivänä lokakuuta 2014, fluoratuista kasvihuonekaasuista annetun Euroopan parlamentin ja neuvoston asetuksen (EU) N:o 517/2014 19 artiklassa tarkoitetun ilmoituksen muodosta ja toimittamistavasta (EUVL L 318, 5.11.2014, s. 5).
      
      
         
            LIITE
            
               (Kaupallisesti arkaluonteinen – ei julkaistavaksi)